รัฐบาลไทย-ข่าวทำเนียบรัฐบาล-มท.ขับเคลื่อนตัวชี้วัดมาตรการปรับปรุงประสิทธิภาพในการปฏิบัติราชการของกรมและจังหวัด
วันศุกร์ที่ 3 สิงหาคม 2561
มท.ขับเคลื่อนตัวชี้วัดมาตรการปรับปรุงประสิทธิภาพในการปฏิบัติราชการของกรมและจังหวัด
มท.ขับเคลื่อนตัวชี้วัดมาตรการปรับปรุงประสิทธิภาพในการปฏิบัติราชการของกรมและจังหวัด
วันนี้ (3 ส.ค. 61) เวลา 09.30 น. ณ ห้องประชุมราชสีห์ ศาลาว่าการกระทรวงมหาดไทยนายนิสิต จันทร์สมวงศ์ รองปลัดกระทรวงมหาดไทย เป็นประธานการประชุมผ่านระบบVideo Conferenceไปยังจังหวัด เพื่อขับเคลื่อนการดําเนินงานตามมาตรการปรับปรุงประสิทธิภาพในการปฏิบัติราชการของกรมและจังหวัด ประจําปีงบประมาณ 2561โดยมีผู้แทนหน่วยงานในสังกัด และส่วนราชการในระดับพื้นที่ ประกอบด้วย ผู้ว่าราชการจังหวัด รองผู้ว่าราชการจังหวัด และหัวหน้าส่วนราชการหน่วยงานที่เกี่ยวข้องในจังหวัด เข้าร่วมรับฟังการประชุมด้วย และการประชุมครั้งนี้ มีผู้แทนของสํานักงาน ก.พ.ร. ร่วมให้คําปรึกษาแนะนํารายละเอียดตัวชี้วัด และเกณฑ์การประเมินฯ ด้วย
รองปลัดกระทรวงมหาดไทยเปิดเผยว่า การประเมินผลการดําเนินงานตามมาตรการปรับปรุงประสิทธิภาพในการปฏิบัติราชการของกรมและจังหวัด เป็นเรื่องที่ผู้บริหารระดับสูงของกระทรวงมหาดไทย ได้ให้ความสําคัญมาโดยตลอด และขณะนี้ สํานักงาน ก.พ.ร. ได้ส่งผลการประเมินเบื้องต้นในรอบการประเมินที่ 1 (1 ต.ค.2560-31 มี.ค.2561) เรียบร้อยแล้ว และอยู่ระหว่างการพิจารณาประเมินผลของท่านรัฐมนตรีว่าการกระทรวงมหาดไทย ซึ่งประกอบด้วยตัวชี้วัดใน 5 องค์ประกอบ คือ 1.ภารกิจหลัก (Function Base)2. นโยบายหลัก (Agenda Base)ซึ่งเน้นตัวชี้วัดการจัดการขยะมูลฝอย และ ตัวชี้วัดรายได้จากการท่องเที่ยว 3. ภารกิจเชิงพื้นที่ (Area Base)ได้แก่ ตัวชี้วัดตามยุทธศาสตร์จังหวัด การบูรณาการร่วมกันระหว่างกระทรวง/จังหวัด 4. การพัฒนานวัตกรรม (Innovation Base)ได้แก่ ข้อเสนอการพัฒนานวัตกรรมของจังหวัด และการพัฒนาประสิทธิภาพในการปฏิบัติงาน และ 5. ศักยภาพของส่วนราชการ (Potential Base)ได้แก่ การจัดทําและดําเนินการตามแผนการขับเคลื่อนยุทธศาสตร์ชาติ ดังนั้น เพื่อให้การขับเคลื่อนการดําเนินงานตามมาตรการดังกล่าวในรอบการประเมินที่ 2 (1 เม.ย. -30 ก.ย. 2561) เป็นไปอย่างมีประสิทธิภาพ กระทรวงมหาดไทยจึงได้จัดประชุมขึ้นในวันนี้ และได้เชิญผู้แทนจากสํานักงาน ก.พ.ร. เข้าร่วมชี้แจงและให้คําปรึกษา แนะนํารายละเอียดตัวชี้วัดต่างๆ เพื่อให้เกิดความชัดเจน มีความเข้าใจที่ตรงกัน และเพื่อให้ทุกหน่วยงานสามารถดําเนินการได้บรรลุตามเป้าหมายที่กําหนดไว้
สําหรับการขับเคลื่อนการดําเนินงานตามมาตรการปรับปรุงประสิทธิภาพฯ ในรอบการประเมินที่ 2 ได้มีการหารือร่วมกับ สํานักงาน ก.พ.ร. ถึงผลจากการวิเคราะห์ประมวลผลสาเหตุของปัญหาที่ทําให้การดําเนินงานตามตัวชี้วัดไม่เป็นไปตามเป้าหมาย เช่น เหตุปัจจัยภายนอกที่ไม่สามารถควบคุมได้ ทําให้การดําเนินงานไม่เป็นไปตามค่าเป้าหมาย เช่น นโยบายประเทศเพื่อนบ้านที่เปลี่ยนแปลงภัยธรรมชาติ สถานการณ์ความมั่นคง เป็นต้น หรือปัจจัยจากความคลาดเคลื่อนของข้อมูล เนื่องจากใช้ฐานข้อมูลจากหน่วยงาน เช่น ข้อมูลจํานวนพื้นที่ป่าไม้ที่ทวงคืนได้ การเข้าครอบครอง เป็นต้น รวมถึงปัญหาการกําหนดตัวชี้วัดที่ไม่สะท้อนประสิทธิภาพ และประสิทธิผลในการปฏิบัติงานของจังหวัดในภาพรวม ซึ่งปัญหาและข้อจํากัดในครั้งที่ประชุมได้หารือกับผู้แทนสํานักงาน ก.พ.ร. เพื่อให้คําแนะนํา/ ข้อเสนอแนะ รวมทั้งข้อสังเกตต่างๆ เพื่อให้เกิดความชัดเจนในทางปฏิบัติแก่จังหวัด ตลอดจนเป็นการเปิดโอกาสให้จังหวัด และหน่วยงานต่างๆ ได้สอบถามเพิ่มเติมเกี่ยวกับตัวชี้วัดอื่นๆ อีกด้วย เพื่อที่จะได้นําไปปรับปรุงและแก้ไขปัญหาเพื่อให้การดําเนินงานมีประสิทธิภาพ และสัมฤทธิ์ผลอย่างเป็นรูปธรรม
ท้ายนี้รองปลัดกระทรวงมหาดไทยได้กล่าวย้ําในตอนท้ายว่าท่านรัฐมนตรีว่าการกระทรวงมหาดไทยได้กําชับและให้ความสําคัญกับตัวชี้วัดการจัดการขยะมูลฝอย รวมถึงการบูรณาการการทํางานร่วมกับหน่วยงานอื่นๆ เพื่อให้การทํางานประสบผลสําเร็จ และนอกจากนี้รัฐบาลได้ให้ความสําคัญกับการพัฒนาประสิทธิภาพในการปฏิบัติงานของส่วนราชการ โดยเฉพาะการพัฒนานวัตกรรมใหม่ขึ้นมาเพื่อพัฒนางานที่อยู่ในความรับผิดชอบ ให้มีความก้าวหน้าเพื่อการพัฒนาประเทศสู่ความมั่นคง มั่งคง และยั่งยืนต่อไป.